Subject: Töötamine haiguslehe alusel ja kuutasu arvutamine
From: Vladimir Logatšev <[email-masked]>
To: "Mari Kalbin - SOM" <[email-masked]>
Cc: "Info - SOM" <[email-masked]>
Date: Thu, 6 Nov 2025 12:48:02 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Palume Teie seisukohta küsimuses seoses haiguslehe alusel töötamise puhul
haiguslehele märgitava töötasuga.

TTOS § 12 (4) lg 4 kohaselt ei või tööandja haiguslehe alusel töötamise
eest maksta töötasu vähem kui 50 protsenti enne haiguslehele märgitud töö-
või teenistuskohustuste täitmisest vabastuse päevale eelnenud päeval
kehtinud töötasust.

RAKS § 54 lg 4 järgi hüvitis koos selle ajavahemiku eest saadava töötasuga
on võrdne haiguslehel märgitud töö- või teenistuskohustuste täitmisest
vabastuse alguspäevale eelnenud päeval kehtinud töötasuga.

RAKS § 55 lg 9 kohaselt arvutatakse haiguslehele märgitud töö- või
teenistuskohustuste täitmisest vabastuse alguspäevale eelnenud päeval
kehtinud töötasu töölepingu seaduse § 29 lõike 8 alusel kehtestatud korra
kohaselt.

Siit edasi tekib küsimus, kas vabastuse päevale eelnenud päeval kehtinud
keskmist töötasu tuleks arvutada keskmise tööpäeva tasu või keskmise
kalendripäeva tasu kohaselt?

Kui tuleb arvutada keskmise kalendripäeva tasu kohaselt, siis kas
haigushüvitise arvutamisega või puhkusetasu arvutamisega (mida soovitab
Tervisekassa)? Keskmise töötasu arvutamise määrus nr 91 ka ei täpsusta,
kuidas arvutada keskmise kalendripäeva arvutamisel keskmist kuutasu, nagu
seda on keskmise tööpäeva tasu puhul määruse § 3 lg 6.

Palun andke teada, kui see küsimus ei ole Teie pädevuses.

Ette tänades

Vladimir Logatšev

Juhtiv nõustamisjurist

Tööinspektsioon

 <mailto:[email-masked]> [email-masked]

5841 7769

Mäealuse 2/3 / 12618 Tallinn / Eesti

 <http://www.ti.ee/> www.ti.ee /  <http://www.tooelu.ee/> www.tooelu.ee /
<https://iseteenindus.ti.ee/login> iseteenindus.ti.ee

 <https://www.facebook.com/Tooinspektsioon> Tööinspektsioon